A 2006 szeptember 1-én hatályba lépett, módosult SZJA törvény megkülönbözteti a kamatadót (bankbetét, befektetési jegy, állampapír, kötvény) és az árfolyamnyereség-adót (tőzsdei ügyletek). Mindkét jövedelem után a magánszemélyek 2016.01.01-től15%-os kulccsal adóznak. A kamatadó esetében a kifizetőhely kamatfizetéskor már az adóval csökkentett összeget írja jóvá, azaz automatikusan levonásra kerül az adó.
A tőzsdei ügyletek esetében ugyanakkor az adó nem kerül automatikusan levonásra (kivétel: osztalékadó, amelynek jelenleg 16% a mértéke). Az árfolyamnyereség-adó alá tartozó ügyletekről a CIB Bank igazolást állít ki, amelyről az adózó maga elkészíti a bevallást. Az igazolás tartalmazza az eladások alkalmával megadott készletértékelési módszerek (és adott esetben bekerülési árak) alapján számított bruttó nyereséget, valamint a költségeket, amely csökkentik a fizetendő adót. Az árfolyamnyereség esetében továbbá lehetőség nyílik az adóalap (a jövedelmek) csökkentésére az árfolyamveszteséggel (részletesen az SZJA-ról szóló törvény §67/A (3) szabályozza).
Az SZJA törvény a magánszemélyek részére kötelezően előírja az értékpapírokra vonatkozó jogok nyilvántartását, és annak módját is. E miatt is fontos, hogy tisztelt ügyfeleink a társaságunk által küldött értesítések, igazolások, és kivonatok megőrzésére a korábbiaknál is nagyobb gondot fordítsanak.